ลุ้น SET บวกต่อ เก็งงบแบงก์-บาทแข็งหนุนฟันด์โฟลว์
แนวโน้ม SET แกว่งไซด์เวย์อิงแดนบวก จะมีการประกาศผลการดำเนินปี 65 ของกลุ่มแบงก์ทยอยออกมา ซึ่งคาดว่าจะเป็นปัจจัยหนุนต่อดัชนี ประกอบกับทิศทางค่าเงินบาทที่แข็งค่ายังช่วยหนุนต่อทิศทางเงินไหลเข้าได้ พร้อมให้แนวต้าน 1,700 จุด และแนวรับ 1,675 จุด
แนวโน้ม SET แกว่งไซด์เวย์อิงแดนบวก จะมีการประกาศผลการดำเนินปี 65 ของกลุ่มแบงก์ทยอยออกมา ซึ่งคาดว่าจะเป็นปัจจัยหนุนต่อดัชนี ประกอบกับทิศทางค่าเงินบาทที่แข็งค่ายังช่วยหนุนต่อทิศทางเงินไหลเข้าได้ พร้อมให้แนวต้าน 1,700 จุด และแนวรับ 1,675 จุด
16 ม.ค. 2566

นายชาญชัย พันทาธนากิจ รองผู้อำนวยการ สายงานวิจัย บล.เอเซีย พลัส กล่าวว่า  ตลาดหุ้นไทยวันนี้คาดแกว่งตัวไซด์เวย์ แต่มองการเคลื่อนไหวอิงแดนบวก โดยที่คาดว่าจะมีแรงหนุนจากกลุ่มหุ้นธนาคารพาณิชย์เข้ามา ซึ่งสัปดาห์นี้จะมีการประกาศผลการดำเนินปี 65 ของกลุ่มแบงก์ทยอยออกมา ซึ่งคาดว่าจะเป็นปัจจัยหนุนต่อดัชนี ประกอบกับทิศทางค่าเงินบาทที่แข็งค่ายังช่วยหนุนต่อทิศทางเงินไหลเข้าได้
ขณะที่การเคลื่อนไหวของตลาดหุ้นอื่นในภูมิภาคเช้านี้เปิดมาส่วนใหญ่ปรับเพิ่มขึ้น หลังจากเมื่อคืนวันศุกร์ที่ผ่านมาดัชนีความเชื่อมั่นผู้บริโภคของสหรัฐฯ ปรับดีขึ้น สะท้อนภาพเศรษฐกิจสหรัฐฯที่ยังดี ส่วนปัจจัยอื่นๆ ยังไม่มีปัจจัยใหม่ พร้อมให้แนวต้าน 1,700 จุด และแนวรับ 1,675 จุด
 